અમરેલી,એમ કહેવાય છે કે જો કોઇ સબળ વ્‍યક્‍તિના હાથમાં સુકાન હોય તો તે પ્રગતિના પંથેથી સીધી વિકાસની વાટે જાય છે અને એક સક્ષમ વ્‍યક્‍તિની કુનેહનો લાભ લાખો લોકોને મળે છે આજ પ્રકારે અમરેલી જિલ્લાના સહકારી આગેવાનની શક્‍તિનો લાભ જિલ્લા બેન્‍કને મળ્‍યો જિલ્લા બેન્‍કના ચેરમેન શ્રી દિલીપ સંઘાણીના નેતૃત્‍વમાં અમરેલી જિલ્લા બેન્‍ક સર્વોચ્‍ચ શિખરે પહોંચી છે અમરેલી જિલ્લા બેન્‍કમાં ડીપોઝીટ રૂા.1000 કરોડ ઉપર પહોંચી છે. શ્રી દિલીપ સંઘાણીએ જયારે જિલ્લા બેન્‍ક સંભાળી ત્‍યારે તેમા 19 કરોડની ડીપોઝીટ અને ટર્નઓવર રૂપિયા 45 કરોડ હતું આજે જિલ્લા બેન્‍કમાં 45 કરોડનું ટર્નઓવર 1600 કરોડની ઉપર પહોંચ્‍યું છે અને રૂા.19 કરોડની ડીપોઝીટ 1005 કરોડે પહોંચી તેમ બોર્ડ ઓફ ડીરેકટરર્સની બેઠકમાં શ્રી સંઘાણીએ જણાવતા સૌએ તેમની જાહેરાતને વધાવી લીધી હતી.શ્રી સંઘાણીએ જણાવેલ કે એ સમયે બેન્‍ક 17 ટકા વ્‍યાજ લેતી હતી આજે કેસીસી ઉપર 0 ટકા વ્‍યાજ છે. જિલ્લા બેન્‍કે નવી બીલ્‍ડીંગ બનાવવા માટે જમીન ખરીદી અને દસ્‍તાવેજ કરી નાખ્‍યા છે હાલની બીલ્‍ડીંગ બ્રાંચ તરીકે શરૂ રહેશે.ચેરમેન શ્રી દિલીપ સંઘાણીના માર્ગદર્શન હેઠળ વાઇસ ચેરમેન શ્રી અરૂણ પટેલ તથા એમડી શ્રીચંદુભાઇ સંઘાણી અને બેન્‍કના જનરલ મેનેજર શ્રી કોઠીયાની ટીમ બેન્‍કને પ્રગતિના પંથે લઇ ગઇ છે